CELEX: 32022R0200
Language: lt
Date: 2021-12-02 00:00:00
Title: Komisijos deleguotasis reglamentas (ES) 2022/200 2021 m. gruodžio 2 d. kuriuo iš dalies keičiamos Europos Parlamento ir Tarybos reglamento (ES) 2019/1241 nuostatos dėl tam tikrų su tinklo akių dydžiais susijusių techninių priemonių ir didžiausio tam tikrų Šiaurės jūroje naudojamų sijinių tralų bendro ilgio

2022 2 15   
               
               
                  LT
               
               
                  Europos Sąjungos oficialusis leidinys
               
               
                  L 33/4
               
            
         KOMISIJOS DELEGUOTASIS REGLAMENTAS (ES) 2022/200
         2021 m. gruodžio 2 d.
         kuriuo iš dalies keičiamos Europos Parlamento ir Tarybos reglamento (ES) 2019/1241 nuostatos dėl tam tikrų su tinklo akių dydžiais susijusių techninių priemonių ir didžiausio tam tikrų Šiaurės jūroje naudojamų sijinių tralų bendro ilgio
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (1), ypač į jo 15 straipsnio 2 dalį,
         kadangi:
         
                     (1)
                  
                  
                     Reglamento (ES) 2019/1241 V priede nustatytos Šiaurės jūrai skirtos regioninės techninės priemonės;
                  
               
                     (2)
                  
                  
                     Belgija, Danija, Nyderlandai, Prancūzija, Švedija ir Vokietija (Ševeningeno grupė) turi tiesioginių žvejybos Šiaurės jūroje valdymo interesų. 2021 m. gegužės 7 d. ir birželio 21 d. Ševeningeno grupė pagal Europos Parlamento ir Tarybos reglamento (ES) Nr. 1380/2013 (2) 18 straipsnio 1 dalį ir Reglamento (ES) 2019/1241 15 straipsnio 3 dalį pateikė Komisijai bendras rekomendacijas, kuriose pasiūlė deleguotuoju aktu priimti tam tikrus Reglamento (ES) 2019/1241 V priede išdėstytų galiojančių nuostatų pakeitimus. Ševeningeno grupė abi bendras rekomendacijas konsultavimosi tikslais nusiuntė Pelaginių išteklių patariamajai tarybai (PELAC) ir Šiaurės jūros patariamajai tarybai (NSAC);
                  
               
                     (3)
                  
                  
                     2021 m. gegužės 7 d. pateiktoje bendroje rekomendacijoje siūloma iš dalies pakeisti Reglamento (ES) 2019/1241 V priedo B dalį, kad nukrypti leidžiančią nuostatą dėl 90 mm tinklo akių dydžio Skagerako sąsiauryje būtų galima taikyti tik tralams su kėtoklėmis (šiuo metu šis tinklo akių dydis taikomas visiems velkamiesiems žvejybos įrankiams, įskaitant sijinius tralus ir traukiamuosius tinklus). Rekomendacijoje taip pat siūloma, kad nukrypti leidžianti nuostata dėl 90 mm akių dydžio tinklo naudojimo Kategato sąsiauryje būtų taikoma tik žvejybai tralais su kėtoklėmis arba traukiamaisiais tinklais;
                  
               
                     (4)
                  
                  
                     ŽMTEK išnagrinėjo valstybių narių pateiktus įrodymus ir padarė išvadą (3), kad siūlomas pakeitimas padės pasiekti pagrindinį tikslą panaikinti bet kokį dabartinio reguliavimo dviprasmiškumą, ir patvirtins tai, kad traukiamaisiais tinklais arba sijiniais tralais žvejojantiems laivams Skagerako sąsiauryje negalima naudoti 90 mm dydžio akių tinklo. Siūlomu pakeitimu bus užtikrinta didesnė jauniklių apsauga, nes sijiniams tralams ir traukiamiesiems tinklams Skagerako sąsiauryje arba sijiniams tralams Kategato sąsiauryje nebebus taikoma nukrypti leidžianti nuostata dėl 90 mm. Taigi ši bendra rekomendacija atitinka Reglamento (ES) 2019/1241 tikslus ir uždavinius, kadangi ja siekiama kuo labiau sumažinti mažiausio išteklių išsaugojimą užtikrinančio orientacinio dydžio nesiekiančių jūrų rūšių individų laimikį. Todėl pasiūlytos priemonės turėtų būti įtrauktos į Reglamentą (ES) 2019/1241;
                  
               
                     (5)
                  
                  
                     2021 m. birželio 21 d. pateiktoje bendroje rekomendacijoje siūloma nustatyti 24 m didžiausią bendrą sijinių tralų ilgį, kartu išlaikant Reglamente (ES) 2019/1241 jau nustatytus griežtesnius apribojimus, taikomus sijiniams tralams tam tikruose geografiniuose rajonuose;
                  
               
                     (6)
                  
                  
                     ŽMTEK išnagrinėjo valstybių narių pateiktus įrodymus ir padarė išvadą (4), kad, netaikant siūlomo 24 m apribojimo, žvejai turi galimybę pailginti sijos ilgį, o dėl to gali būti labiau veikiamas jūros dugnas ir trikdoma bentoso buveinė. Todėl ŽMTEK pritarė tam, kad būtų iš dalies pakeistos Reglamento (ES) 2019/1241 nuostatos siekiant užtikrinti, kad didžiausias sijos ilgis arba suminis sijų ilgis, gautas sudėjus kiekvienos sijos ilgį, neviršytų 24 m. ŽMTEK nuomone, šiuo pakeitimu bus užkirstas kelias didėti neigiamam poveikiui jūrų buveinėms ir aplinkai, o tai atitinka Reglamente (ES) 2019/1241 nustatytus tikslus. Taip bus užtikrintas toks apsaugos lygis, kuris bus bent lygiavertis dabar galiojančiam. Todėl pasiūlytos priemonės turėtų būti įtrauktos į Reglamentą (ES) 2019/1241;
                  
               
                     (7)
                  
                  
                     atsižvelgiant į tai, kad abiejose bendrose rekomendacijose siūloma keisti Reglamento (ES) 2019/1241 V priedą, šiame deleguotajame reglamente nustatomos visos Ševeningeno grupės rekomenduojamos priemonės;
                  
               
                     (8)
                  
                  
                     šiame reglamente nustatytomis Sąjungos vandenyse taikomomis priemonėmis siekiama Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo 494 straipsnio 1 ir 2 dalyse nustatytų tikslų ir atsižvelgiama į to susitarimo 494 straipsnio 3 dalyje nurodytus principus. Jos nedaro poveikio jokioms Jungtinės Didžiosios Britanijos ir Šiaurės Airijos Karalystės vandenyse taikomoms priemonėms;
                  
               
                     (9)
                  
                  
                     šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir susijusiai ekonominei veiklai, todėl šis reglamentas turėtų įsigalioti iš karto, kai tik bus paskelbtas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) 2019/1241 iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 105.
         
            (2)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
         
            (3)  STECF-21-05, p. 25.
         
            (4)  STECF PLEN-21-02, p. 59–62.
      
      
         
            PRIEDAS
            Reglamento (ES) 2019/1241 V priedo B dalis iš dalies keičiama taip:
            
                        1)
                     
                     
                        1 punkto antraštė pakeičiama taip:
                        
                                    „1.
                                 
                                 
                                    Pagrindiniai velkamųjų žvejybos įrankių tinklo akių dydžiai (*1)
                                    
                                 
                              
                           (*1)  Žvejojant sijiniais tralais didžiausias sijos ilgis arba suminis sijų ilgis, nustatytas sudėjus kiekvienos sijos ilgį, negali būti didesnis kaip 24 m arba negali būti padidintas iki daugiau kaip 24 m ilgio. Sijos ilgis matuojamas tarp tolimiausių jos taškų, įskaitant visus prie jos pritvirtintus priedus. Tai nedaro poveikio konkretesnėms priemonėms, nustatytoms tam tikriems Šiaurės jūros rajonams.“"
                        
                     
                  
                        2)
                     
                     
                        1.1 punktas pakeičiamas taip:
                        
                                    „1.1.
                                 
                                 
                                    Nedarant poveikio įpareigojimui iškrauti laimikį, laivai naudoja tinklus, kurių akių dydis ne mažesnis kaip 120 mm, o žvejodami Skagerako sąsiauryje tralais su kėtoklėmis arba Kategato sąsiauryje tralais su kėtoklėmis ar traukiamaisiais tinklais – tinklus, kurių akių dydis ne mažesnis kaip 90 mm (*2)
                                        (*3).
                                 
                              
                           (*2)  Skagerako ir Kategato sąsiaurių pakvadračiuose žvejojant tralais su kėtoklėmis, kurių akių dydis mažesnis nei 120 mm, turi būti įtaisoma ne mažesnių kaip 270 mm rombinių akių arba ne mažesnių kaip 140 mm kvadratinių akių viršutinė sekcija. Kaip alternatyva, spalio 1 d. – gruodžio 31 d. laikotarpiu Kategato sąsiaurio pakvadratyje gali būti įtaisoma ne mažesnių kaip 120 mm kvadratinių akių sekcija."
                        
                        
                           (*3)  Kategato sąsiaurio pakvadratyje žvejojant traukiamaisiais tinklais, kurių akių dydis mažesnis nei 120 mm, turi būti įtaisoma ne mažesnių kaip 270 mm rombinių akių arba ne mažesnių kaip 140 mm kvadratinių akių viršutinė sekcija. Kaip alternatyva, rugpjūčio 1 d. – spalio 31 d. laikotarpiu gali būti įtaisoma ne mažesnių kaip 120 mm kvadratinių akių sekcija.“"
                        
                     
                  
               (*1)  Žvejojant sijiniais tralais didžiausias sijos ilgis arba suminis sijų ilgis, nustatytas sudėjus kiekvienos sijos ilgį, negali būti didesnis kaip 24 m arba negali būti padidintas iki daugiau kaip 24 m ilgio. Sijos ilgis matuojamas tarp tolimiausių jos taškų, įskaitant visus prie jos pritvirtintus priedus. Tai nedaro poveikio konkretesnėms priemonėms, nustatytoms tam tikriems Šiaurės jūros rajonams.“
            
               (*2)  Skagerako ir Kategato sąsiaurių pakvadračiuose žvejojant tralais su kėtoklėmis, kurių akių dydis mažesnis nei 120 mm, turi būti įtaisoma ne mažesnių kaip 270 mm rombinių akių arba ne mažesnių kaip 140 mm kvadratinių akių viršutinė sekcija. Kaip alternatyva, spalio 1 d. – gruodžio 31 d. laikotarpiu Kategato sąsiaurio pakvadratyje gali būti įtaisoma ne mažesnių kaip 120 mm kvadratinių akių sekcija.
            
               (*3)  Kategato sąsiaurio pakvadratyje žvejojant traukiamaisiais tinklais, kurių akių dydis mažesnis nei 120 mm, turi būti įtaisoma ne mažesnių kaip 270 mm rombinių akių arba ne mažesnių kaip 140 mm kvadratinių akių viršutinė sekcija. Kaip alternatyva, rugpjūčio 1 d. – spalio 31 d. laikotarpiu gali būti įtaisoma ne mažesnių kaip 120 mm kvadratinių akių sekcija.““